Предавањe: ма Ђурo Ђурић “Плавно и Книнска крајина у Малом морејском рату (1714-1718)”, и ма Радован Пилиповић, директор Архива Српске Патријаршије у Београду, “Српски свештеници у Далмацији и Босни у време Малог морејског рата”

петак,12. децембра 2014. у 18 часова

Библиотека “Свети Сава” у Земуну, Улица Петра Зрињског 8 (Пијаца)

Уводничар: Д. Перић

Правник ма Ђуро Ђурић се завичајном историјом бави из хобија, при чему документе истражује у историјским архивима широм Европе. Ради као истраживач-сарадник и руководилац Центра за издавачку делатност Института економских наука у Београду. Завршио је мастер студије Приватног права на Универзитету Монтескје у Борду, у Француској, на смеру пословно право, ради докторат на Универзитету Париз 1 – Пантеон Сорбона. Докторант је на Правном и економском факултету Универзитета Сарланда, Немачка, Катедра за грађанско, трговинско и пословно право, упоредно и међународно приватно право. Дипломирао је на Правном факултету Универзитета у Београду, правосудни смер. Основну школу завршио је у Батајници, а гимназију у Земуну. Од 2008. до 2010. је радио на Београдској банкарској академији – Факултету за банкарство, осигурање и финансије Универзитета Унион у Београду, а од 2005. до 2008. у Другом општинском суду у Београду, као судијски приправник, где је обавио правосудну праксу. У оквиру ТЕМПУС програма боравио је на стручном усавршавању на Факултету за менаџмент Универзитета у Торину.

Ма Радован Пилиповић је завршио 13. београдску гимназију, дипломирао на Православном богословском факултету у јуну 2007, на којем је одбранио и мастер рад "Православље у Чехословачкој 1918-1942" код протојереја-ставрофора проф. др Радомира Поповића у новембру 2009. Од новембра 2007. запослен у Српској Патријаршији на месту библиотекара, а од 1. септембра 2012. постављен за в. д. директора Архива СПЦ. Тренутно је докторант на Филозофском факултету Универзитета у Београду (катедра Општа савремена историја), бави се проблематиком националне историје и историје Српске Православне Цркве. Објавио је монографије: "Парохија великоселска и сланачка од 16. века до данас", "Црква Рођења светог Јована Крститеља у Београду 1948-2008", "Манастир Рмањ", "Прекаја - парохија у Босанској Крајини". У штампи су му књиге: "Манастир Сланци" и "Библиографија часописа Светосавље 1932-1940 и Логос 1991-2011". Објавио је и више студија о српској црквеној прошлости у домаћим и страним научним часописима. Историји Српске Православне Цркве приступа кроз истраживање сачуваних извора (архивске грађе), као и из методолошке равни друштвене и политичке историје.